# Príloha č. 2 – Informatívne súťažné podklady k výzve v rámci DNS

Verejné obstarávanie realizované postupom zadávania zákazky podľa § 58 až 61 zákona

č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), výzva v rámci zriadeného dynamického nákupného systému s predmetom **„Obstaranie zberných nádob pre účely zvozu komunálneho odpadu a jeho vytriedených zložiek-DNS“.**

**TIETO SÚŤAŽNÉ PODKLADY SÚ LEN INFORMATÍVNE.**

**KONKRÉTNE SÚŤAŽNÉ PODKLADY BUDÚ VYŠPECIFIKOVANÉ A UPRAVENÉ** **AŽ PRE VÝZVU VYHLÁSENÚ V RÁMCI ZRIADENÉHO DYNAMICKÉHO NÁKUPNÉHO SYSTÉMU.**

**SÚŤAŽNÉ PODKLADY k Výzve v rámci zriadeného dynamického nákupného systému**

**(ďalej len „DNS“)**

Predmet DNS: „**Obstaranie zberných nádob pre účely zvozu komunálneho odpadu a jeho vytriedených zložiek-DNS – výzva č. xxxx“**

V Bratislave, xxxx xxxxxx

# 1. Identifikácia verejného obstarávateľa

Názov organizácie: **Odvoz a likvidácia odpadu a.s. v skratke: OLO a.s.**

Adresa organizácie: Ivanská cesta 22, 821 04 Bratislava

IČO: 00 681 300

DIČ: 2020318256

Krajina: Slovenská republika

Kontaktná osoba: Mgr. Alexander Kanóc

Telefón: +421 949 007 350

E-mail: kanoc@olo.sk

Webové sídlo (URL): [www.olo.sk](http://www.olo.sk)

(ďalej len „verejný obstarávateľ“ alebo „OLO a.s.“).

Adresa stránky, kde je možný prístup k dokumentácií VO: <https://josephine.proebiz.com/sk/>

# 2. Opis predmetu zákazky

Predmetom zákazky je dodávka xxxxxxxxxxx v rozsahu uvedenom v prílohe č. 1 (Opis predmetu zákazky), týchto súťažných podkladov, miesto dodania: xxxxxxxxxxx.

Predpokladaná hodnota zákazky v zriadenom DNS (tejto výzvy) je xxxxxxxxxxx € bez DPH.

Lehota dodania: do xxxxxxxxxxxx dní od podpisu zmluvy/vystavenia objednávky.

Zaradený záujemca predloží ponuku na celý predmet výzvy tak, ako je definovaný v týchto súťažných podkladoch. Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

# 3. Typ zmluvy

Kúpna zmluva / objednávka. Verejný obstarávateľ si vyhradzuje právo uzatvoriť ako výsledok čiastkovej výzvy objednávku. V takomto prípade sa na dodanie predmetu objednávky vzťahujú Všeobecné obchodné podmienky OLO a.s.

# 4. Miesto dodania

ODVOZ A LIKVIDÁCIA ODPADU a. s., Ivanská cesta 22, 821 04 Bratislava.

5. Zdroj finančných prostriedkov

Predmet zákazky bude financovaný z rozpočtovaných prostriedkov verejného obstarávateľa. /Plnenie zákazky bude spolufinancované z NFP (verejný obstarávateľ sa o spolufinancovanie bude usilovať podaním žiadosti o NFP).

# 6. Platnosť (viazanosť) ponuky

Viazanosť ponúk je do xxxxxxxxxxxxxx mesiacov od uplynutia lehoty na predkladanie ponúk. V prípade potreby, vyplývajúcej najmä z aplikácie revíznych postupov, si verejný obstarávateľ vyhradzuje právo primerane predĺžiť lehotu viazanosti ponúk.

# 7. Komunikácia a vysvetľovanie

Verejný obstarávateľ bude pri komunikácii so zaradenými/uchádzačmi záujemcami postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a zaradenými záujemcami/uchádzačmi počas celého procesu verejného obstarávania.

Pravidlá pre doručovanie– zásielka sa považuje za doručenú zaradenému záujemcovi/uchádzačmi, ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

Ak je odosielateľom zásielky verejný obstarávateľ, tak zaradenému záujemcovi//uchádzačmi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Zaradený záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Zaradený záujemca/uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.

Ak je odosielateľom informácie zaradený záujemca/uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

Verejný obstarávateľ umožňuje zaradeným záujemcom/uchádzačom neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa formou odkazu na systém JOSEPHINE.

V profile verejného obstarávateľa zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie k dispozícii.

V prípade nejasností alebo potreby objasnenia požiadaviek a/alebo podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na podanie žiadosti o účasť alebo v lehote na predkladanie ponúk, môže ktorýkoľvek zo záujemcov/uchádzačov požiadať prostredníctvom komunikačného rozhrania systému JOSEPHINE o vysvetlenie.

Verejný obstarávateľ poskytuje vysvetlenie informácií potrebných na vypracovanie ponuky alebo na preukázanie splnenia podmienok účasti všetkým zaradeným záujemcom, ktorí sú mu známi prostredníctvom komunikačného rozhrania systému JOSEPHINE. Na tomto mieste budú dostupné všetky informácie potrebné na vypracovanie ponuky.

Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručované prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k Úradu pre verejné obstarávanie je riešené v zmysle §170 ods. 8 písm. b) ZVO.

# 8. Podmienky predloženia ponuky

Zaradený záujemca môže predložiť len jednu ponuku. Zaradený záujemca predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch.

Ponuka je vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/sk/>.

Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/sk/> [.](https://josephine.proebiz.com/)

V predloženej ponuke prostredníctvom systému JOSEPHINE musia byť pripojené požadované naskenované doklady (odporučený formát je „PDF“) a vyplnenie elektronického formulára, ktorý zodpovedá návrhu na plnenie kritéria uvedeného v súťažných podkladoch.

V prípade, že zaradený záujemca predloží listinnú ponuku, verejný obstarávateľ na ňu nebude prihliadať.

Ponuka, pre účely zadávania tejto zákazky, je prejav slobodnej vôle zaradeného záujemcu, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.

Ponuku môžu predkladať IBA zaradení záujemcovia (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je zaradeným záujemcom skupina, takýto zaradený záujemca je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou, ak tento doklad nepredložil počas zaradenia do DNS. V prípade, ak bude ponuka skupiny zaradených záujemcov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

Zaradený záujemca môže predložiť iba jednu ponuku. Verejný obstarávateľ alebo obstarávateľ vylúči ponuku predloženú zaradeným záujemcom, ktorý je súčasne členom skupiny dodávateľov.

Zaradený záujemca môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Zaradený záujemca pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

Všetky výdavky spojené s prípravou a predložením ponuky znáša zaradený záujemca bez akéhokoľvek finančného alebo iného nároku voči verejnému obstarávateľovi, a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

# 8. Jazyk ponuky

Zaradený záujemca predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

9. Zábezpeka ponuky

Zábezpeka ponuky sa nevyžaduje.

# 10. Obsah ponuky

Autentifikovaný zaradený záujemca si po prihlásení do systému JOSPEHINE v záložke „Moje obstarávania“ vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke ponuky.

**Ponuka musí obsahovať *(bude konkretizované alebo doplnené vždy vo vzťahu ku konkrétnej výzve)*:**

* **titulný list**, v ktorom musí byť uvedené meno a priezvisko kontaktnej osoby, telefónny kontakt a e-mailová adresa, prostredníctvom ktorej bude môcť verejný obstarávateľ so zaradeným záujemcom komunikovať, obchodné meno zaradeného záujemcu a označenie súťaže,
* **návrh zaradeného záujemcu na plnenie kritérií a ocenený položkový rozpočet** vložený do systému JOSEPHINE (príloha č. 2 týchto súťažných podkladov).
* p**roduktové listy** / manuály alebo iné dôveryhodné dokumenty objektívne preukazujúce splnenie požiadaviek na predmet zákazky.
* **podpísaný návrh kúpnej zmluvy alebo súhlas** s všeobecnými obchodnými podmienkami v prípade dodania na základe objednávky.

# 11. Lehota na predkladanie ponúk

Ponuky musia byť **doručené do dd.mm.202x do hh:mm hod.** Ponuka zaradeného záujemcu predložená po uplynutí lehoty na predkladanie ponúk sa nesprístupní.

12. Otváranie ponúk (ku konkrétnej výzve)

S ohľadom na § 55 ods. 3 zákona o verejnom obstarávaní, verejný obstarávateľ nebude využívať funkcionalitu on-line otvárania ponúk. V prípade, ak verejný obstarávateľ nepoužije elektronickú aukcie, verejný obstarávateľ zašle uchádzačom, ktorí predložili ponuku, zápisnicu z otvárania ponúk obsahujúcu anonymizovaný zoznam uchádzačov s identifikáciou návrhov na predkladanie ponúk.

Pri použití elektronickej aukcie je otváranie ponúk neverejné, údaje z otvárania ponúk komisia verejného obstarávateľa nezverejňuje a neposiela uchádzačom ani zápisnicu z otvárania ponúk.

# 13. Kritéria na vyhodnotenie ponúk a spôsob určenia ceny

Uchádzač stanoví svoju cenu na základe svojho slobodného rozhodnutia. Uchádzač je povinný do navrhovaných jednotkových cien zahrnúť všetky priame a nepriame náklady a riziká všetkých druhov, v takej výške ako sú potrebné pre riadne dodanie tovarov, a tieto jednotkové ceny nesmú byť vyjadrené číslom „0“ ani záporným číslom. Ponúkaná cena musí obsahovať všetky náklady spojené so splnením predmetu zákazky.

Ponuky budú vyhodnocované na základe kritérií stanovených v čiastkových výzvach na predkladanie ponúk a/alebo v týchto súťažných podkladoch a v súlade so ZVO.

**Verejný obstarávateľ si vyhradzuje právo stanoviť kritéria na vyhodnotenie ponúk pri každej čiastkovej výzve na predkladanie ponúk individuálne. Tieto kritériá následne verejný obstarávateľ uvedie v súťažných podkladoch pri každej čiastkovej výzve na predkladanie ponúk.**

# 14. Vyhodnotenie ponúk

Verejný obstarávateľ pristúpi k vyhodnoteniu predložených ponúk z pohľadu splnenia požiadaviek na predmet zákazky podľa § 53 ZVO. Verejný obstarávateľ bezodkladne prostredníctvom komunikačného rozhrania systému JOSEPHINE upovedomí uchádzača, že bol vylúčený alebo, že jeho ponuka bola vylúčená s uvedením dôvodu a lehoty, v ktorej môže byť doručená námietka.

**Verejný obstarávateľ si vyhradzuje právo rozhodnúť sa pri jednotlivých výzvach v rámci zriadeného DNS či sa použije elektronická aukcia alebo nie a to v závislosti od obstarávaných tovarov. Túto informáciu verejný obstarávateľ vždy zverejní vo výzve na predkladanie ponúk v rámci zriadeného DNS.**

**Ďalšie ustanovenia týkajúce sa elektronickej aukcie (najmä informácie o zobrazovaných informáciách v priebehu elektronickej aukcie a o min. a max. kroku), sa v súťažných podkladoch pri jednotlivej výzve na predkladanie ponúk použijú len v prípade, ak sa verejný obstarávateľ rozhodne pre použitie elektronickej aukcie:**

Súčasťou procesu vyhodnocovania ponúk je aj elektronická aukcia. Podrobnosti o priebehu elektronickej aukcie budú uvedené vo výzve na účasť v elektronickej aukcii.

Verejný obstarávateľ v súlade s § 54 ods. 7 ZVO vyzve elektronickými prostriedkami súčasne všetkých uchádzačov, ktorí neboli vylúčení a ktorých ponuky spĺňajú určené požiadavky, na účasť v elektronickej aukcii. Východiskom elektronickej aukcie v rámci príslušnej časti predmetu zákazky sú ceny, ktoré sú uvedené v ponukách predložených v systéme JOSEPHINE.

Nové ceny predložené v elektronickej aukcii po jej skončení budú považované za konečné, teda za ceny s DPH.

Predložením nových cien v elektronickej aukcii systém pre elektronickú aukciu zostaví poradie ponúk za príslušnú časť predmetu zákazky automatizovaným vyhodnotením podľa stanoveného kritéria. Počas trvania elektronickej aukcie uchádzači predkladajú nové ceny za príslušnú časť predmetu zákazky až do ukončenia elektronickej aukcie.

# 15. Informácia o výsledku vyhodnotenia ponúk a uzatvorenie zmluvy

Verejný obstarávateľ zašle uchádzačom informáciu o výsledku vyhodnotenia ponúk v súlade s § 55 ZVO. Verejný obstarávateľ pristúpi k uzavretiu zmluvy po uplynutí zákonom stanovených lehôt. Verejný obstarávateľ vyzve uchádzača na poskytnutie súčinnosti k podpisu zmluvy.

Verejný obstarávateľ nebude v informácií o výsledku vyhodnotenia ponúk uvádzať informácie, ktoré by mohli zmariť budúcu čestnú hospodársku súťaž v zriadenom DNS (napr. nebude zverejňovať poradie ponúk s identifikáciou uchádzačov, ale identifikuje len úspešného uchádzača a ostatných uchádzačov anonymizuje s uvedením ich návrhov na plnenie kritérií). Verejný obstarávateľ vždy identifikuje úspešného uchádzača a uvedie výhody a charakteristiky jeho ponuky.

Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti potrebnej na uzatvorenie zmluvy najmä, aby včas zabezpečili registráciu do Registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, a to vo vzťahu k sebe ako zmluvnej strane a zároveň vo vzťahu k subdodávateľom, ak sa na uchádzača (resp. subdodávateľa) táto povinnosť vzťahuje.

# 16. Podmienky zrušenia použitého postupu zadávania zákazky

Verejný obstarávateľ môže zrušiť použitý postup zadávania zákazky v zmysle ustanovení ZVO. Verejný obstarávateľ si vyhradzuje právo zrušiť postup zadávania zákazky, ak uchádzač umiestnený na prvom mieste v poradí ponúkol cenu za celý predmet zákazky vyššiu ako predpokladaná hodnota zákazky.